CELEX: 32002D0408
Language: el
Date: 2002-05-24 00:00:00
Title: 2002/408/ΕΚ: Απόφαση της Επιτροπής, της 24ης Μαΐου 2002, για την πώληση υπολειμμάτων κοινοτικού ελαιολάδου που κατέχονται από τον ιταλικό οργανισμό παρέμβασης [κοινοποιηθείσα υπό τον αριθμό Ε(2002) 1642]

Avis juridique important

|

32002D0408

2002/408/ΕΚ: Απόφαση της Επιτροπής, της 24ης Μαΐου 2002, για την πώληση υπολειμμάτων κοινοτικού ελαιολάδου που κατέχονται από τον ιταλικό οργανισμό παρέμβασης [κοινοποιηθείσα υπό τον αριθμό Ε(2002) 1642]  

Επίσημη Εφημερίδα αριθ. L 140 της 30/05/2002 σ. 0025 - 0026

Απόφαση της Επιτροπήςτης 24ης Μαΐου 2002για την πώληση υπολειμμάτων κοινοτικού ελαιολάδου που κατέχονται από τον ιταλικό οργανισμό παρέμβασης[κοινοποιηθείσα υπό τον αριθμό Ε(2002) 1642](Το κείμενο στην ιταλική γλώσσα είναι το μόνο αυθεντικό)(2002/408/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1638/98 του Συμβουλίου, της 20ής Ιουλίου 1998, για την τροποποίηση του κανονισμού αριθ. 136/66/ΕΟΚ περί κοινής οργανώσεως της αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 1513/2001(2), και ιδίως το άρθρο 3 παρά- γραφος 1,Εκτιμώντας τα ακόλουθα:(1) Στο πλαίσιο του καθεστώτος παρεμβάσεως και πριν από την 1η Νοεμβρίου 1998, αγοράστηκε ελαιόλαδο από τον ισπανικό, τον ελληνικό και τον ιταλικό οργανισμό παρεμβάσεως. Το εν λόγω καθεστώς καταργήθηκε από την 1η Νοεμβρίου 1998 από τον κανονισμό (ΕΚ) αριθ. 1638/98. Ωστόσο, να διασφαλιστεί αρμονικό πέρασμα μεταξύ του καθεστώτος αγοράς στην παρέμβαση και της παρούσας κατάστασης που το καθεστώς αυτό δεν ισχύει πλέον και προκειμένου να αποδεσμευτούν τα κοινοτικά κέντρα παρεμβάσεως από κάθε ποσότητα ελαιολάδου που διαθέτουν, πρέπει να επιτραπεί η πώληση των ποσοτήτων που βρίσκονται ακόμη σε απόθεμα στην Ιταλία. Πρόκειται για υπολείμματα δεξαμενών που περιέχουν κατά το μάλλον ή ήττον σημαντικό ποσοστό ελαιολάδου.(2) Στο άρθρο 2, παράγραφος 1 του κανονισμού (ΕΟΚ) αριθ. 2754/78 του Συμβουλίου, της 23ης Νοεμβρίου 1978, περί της παρεμβάσεως στον τομέα του ελαιολάδου(3), όπως τροποποιήθηκε από τον κανονισμό (ΕΟΚ) αριθ. 2203/90(4), προβλέπεται ότι η πώληση κοινοτικού ελαιολάδου που κατέχεται από τους οργανισμούς παρεμβάσεως διενεργείται με δημοπρασία, εκτός εάν από ειδικές συνθήκες είναι αναγκαία η προσφυγή σε άλλες διαδικασίες. Τα υπολείμματα ελαιολάδου που βρίσκονται ακόμα σε απόθεμα στην Ιταλία δεν μπόρεσαν να πωληθούν στο πλαίσιο της πωλήσεως που προβλέφθηκε από τον κανονισμό (ΕΚ) αριθ. 2599/2001 της Επιτροπής, της 28ης Δεκεμβρίου 2001, για την πώληση υπολειμμάτων κοινοτικού ελαιολάδου που κατέχονται από τον ιταλικό οργανισμό παρέμβασης(5), λόγω ανεπαρκούς αριθμού προσφορών που υποβλήθηκαν στην Ιταλία. Πρέπει, συνεπώς, τα υπολείμματα αυτά να επανατεθούν σε πώληση. Για να μπορέσουν οι ιταλικές αρχές να βρουν μια δίκαιη λύση και τηρώντας τους όρους που προβλέπονται από τον κανονισμό (ΕΟΚ) αριθ. 2754/78, πρέπει να επιτραπεί η πώληση των υπολειμμάτων αυτών με διαδικασία κατά βούληση αντί με δημοπρασία.(3) Τα μέτρα που προβλέπονται είναι σύμφωνα με τη γνώμη της επιτροπής διαχείρισης λιπαρών ουσιών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Ο ιταλικός οργανισμός παρεμβάσεως "Agenzia per le Erogazioni in Agricoltura", εφεξής ονομαζόμενος "AGEA", επιτρέπεται να πωλήσει με διαδικασία κατά βούληση 27,1 τόνους υπολειμμάτων δεξαμενών κοινοτικού ελαιολάδου το οποίο έχει στην κατοχή του και προκύπτει από παρεμβάσεις στην κοινοτική αγορά ελαιολάδου.2. Η πώληση του προϊόντος που αναφέρεται στην παράγραφο 1 πρέπει να πραγματοποιηθεί πριν από τις 15 Ιουλίου 2002.3. Η παραλαβή του προϊόντος πρέπει να γίνει πριν από τις 8 Σεπτεμβρίου 2002.4. Ο ιταλικός οργανισμός παρέμβασης ενημερώνει την Επιτροπή το ταχύτερο δυνατόν για τα αποτελέσματα της πώλησης.Άρθρο 2Η παρούσα απόφαση απευθύνεται στην Ιταλική Δημοκρατία.Βρυξέλλες, 24 Μαΐου 2002.Για την ΕπιτροπήFranz FischlerΜέλος της Επιτροπής(1) ΕΕ L 210 της 28.7.1998, σ. 32.(2) ΕΕ L 201 της 26.7.2001, σ. 4.(3) ΕΕ L 331 της 28.11.1978, σ. 13.(4) ΕΕ L 201 της 31.7.1990, σ. 5.(5) ΕΕ L 345 της 29.12.2001, σ. 43.